text: Banke gav avis en travl weekend
  17 december 2012 kl. 16.27
  Sagen om borgmester Thomas Banke gav journalist og redaktører på Fredericia Dagblad en særdeles hektisk weekend.
  Pressemeddelelsen om borgmesterens sygeorlov kom ganske kort før avisens deadline, som til lørdagsavisen er allerede fredag aften. Og søndag - efter en travl weekend - kom nyheden fra økonomiudvalget som en overraskelse sidst på dagen.
  - Vi skrottede alt det stof vi havde lavet i løbet af weekenden, fortæller udgaveredaktør Marianne Husted til TV SYD.
  Fredericia Dagblad har i de foregående uger skrevet flere historien om unøjagtigheder i kalendere og utilfredsheden i specielt oppositionen med borgmesteren manglende deltagelse i vigtige møder.
  Udgaveredaktøren indrømmer, at det omfattende sjusk med bilag kom bag på lokalavisen.
  - Det havde vi ikke set kommer, erkender hun.
  Som de eneste er det lykkedes Fredericia Dagblad at få et lille interview med borgmesteren. Heri erkender han at han er et sjuskehoved.
  Fredericia Dagblad bringer i dag otte sider om Thomas Banke-sagen.
  